הלוויית נלסון מנדלה

נלסון מנדלה, שהיה נשיא דרום אפריקה בשנים 1994–1999 וחתן פרס נובל לשלום, נפטר ב-5 בדצמבר 2013. נשיא דרום אפריקה המכהן, ג'ייקוב זומה, שהודיע על מותו של מנדלה, הכריז על עשרה ימי אבל, שבסופם הובא מנדלה לקבורה. ביום ראשון, 8 בדצמבר, הוכרז על ידי ממשלת דרום אפריקה כיום תפילה והתבוננות. טקס מרכזי במהלך ימי האבל היה טקס האשכבה, שנערך ב-10 בדצמבר באצטדיון סוקר סיטי. בימים 11 - 13 בדצמבר הוצב ארונו של מנדלה סמוך לבנייני הממשלה בפרטוריה הבירה, וכמאה אלף אבלים עברו על פני הארון. טקס האשכבה, נערך ב-10 בדצמבר באצטדיון סוקר סיטי הממוקם בסווטו שבשולי יוהנסבורג. בטקס השתתפו כ-90 ראשי מדינות מרחבי העולם, ורבבות מתושבי דרום אפריקה. בטקס נשאו דברים נשיא ארצות הברית, ברק אובמה, נשיאת ברזיל דילמה רוסף ונשיא קובה ראול קסטרו. נשיא דרום אפריקה, ג'ייקוב זומה, נשא את הנאום המרכזי, אך התקבל בקריאות בוז.[דרושה הבהרה] ראשי מדינות נוספים השתתפו בטקס, ובהם נשיא צרפת, פרנסואה הולנד, נשיא אפגניסטן, חאמיד כרזאי, נשיא ניגריה, גודלאק ג'ונתן, ראש ממשלת ספרד, מריאנו רחוי, ראש ממשלת דנמרק, הלה ת'ורנינג שמידט ורבים אחרים. ראש ממשלת ישראל, בנימין נתניהו, הודיע שלא ישתתף בטקס כדי לצמצם הוצאותיו, ונשיא המדינה, שמעון פרס, הודיע שעקב מחלתו לא יוכל להשתתף בטקס. עקב כך ייצג את ישראל בטקס יושב ראש הכנסת, יולי אדלשטיין, שאליו נלוו חברי הכנסת חיליק בר, פנינה תמנו-שטה, רונן הופמן וניצן הורוביץ. דברי הנואמים בטקס לוו בתרגום סימולטני לשפת סימנים, אך למרבה המבוכה התברר שהתנועות שעשה המתורגמן היו חסרות משמעות. המתורגמן הסביר זאת בהתקף סכיזופרניה, שגרם לו לומר מילים ששמע בתוך מוחו, ללא קשר למה שנאמר בטקס. אמצעי התקשורת גילו עניין רב בסלפי (צילום עצמי באמצעות סמארטפון) עליז של נשיא ארצות הברית, ברק אובמה, ראש ממשלת דנמרק, הלה ת'ורנינג שמידט, וראש ממשלת בריטניה, דייוויד קמרון, שצולם במהלך הטקס. בדרכו לדוכן הנואמים באצטדיון חלף אובמה על פני נשיא קובה ראול קסטרו, והשניים לחצו ידיים. אירוע זה עורר עניין רב, משום שארצות הברית וקובה היו אז במצב של ניתוק יחסים קרוב לחמישים שנה (אירוע קודם מסוג זה התקיים בשנת 2000 בין נשיא ארצות הברית, ביל קלינטון ונשיא קובה, פידל קסטרו). ב-15 בדצמבר הובא מנדלה לקבורה בכפר ילדותו קונו שבפרובינציית הכף המזרחי. ארונו הובא אל הכפר על גבי מרכב תותח כשהוא מלווה במשמר כבוד, כאשר סוללת תותחים יורה מטח כבוד. במקום הוקם אוהל ענק שבו נערך טקס פרידה בנוכחות כ-5,000 משתתפים ובהם ראשי מדינות. מקהלה שרה ונישאו דברי פרידה מפי אישים שונים וביניהם נשיא דרום אפריקה זומה ואחת מנכדותיו של מנדלה. מנדלה נקבר בטקס קטן יותר בהשתתפות כ-450 איש. הוא נקבר בחלקת הקבר של משפחתו בכפר, לצד הוריו ושלושה מילדיו. האשכבה: אור הלר ורויטרס, העולם נפרד מנלסון מנדלה; אובמה: "בזכותו אני כאן היום", באתר nana10‏, 10 בדצמבר 2013 גדעון לוי ואלכס ליבק, הלוויית נלסון מנדלה - אובמה בטקס האשכבה: "מנדלה היה ענק היסטורי", באתר הארץ, 10 בדצמבר 2013 אשכבת נלסון מנדלה ביוהנסבורג: מנהיגי העולם נפרדו, באתר וואלה, 10 בדצמבר 2013 ההלוויה: בועז ביסמוט, מנדלה נטמן בכפר הגלובלי, באתר ישראל היום, 16 בדצמבר 2013 גדעון לוי ואלכס ליבק, סוף מסעו של הלוחם באפרטהייד, באתר הארץ, 16 בדצמבר 2013 הלוויית נלסון מנדלה בכפר קונו, בערוץ CNN באתר YouTube ‏(סרטון נוסף) הרשימה המלאה של ראשי המדינות שהשתתפו בטקס, בוויקיפדיה האנגלית המתרגם לחירשים בטקס למנדלה: "היה לי התקף סכיזופרניה", חדשות 2, 12 בדצמבר 2013 AP, המתורגמן ליד אובמה "הואשם בעבר ברצח", באתר ynet, 14 בדצמבר 2013 AP, קמרון על ה"סלפי": זה לא אני, זאת הדנית, באתר ynet, 11 בדצמבר 2013 הגרדיאן, ראש ממשלת דנמרק על ה"סלפי" עם אובמה: "אנחנו רק בני אדם", באתר הארץ, 12 בדצמבר 2013 ויטה קיירס‏, ה"סלפי" של אובמה מסעיר את הרשת, באתר וואלה, 11 בדצמבר 2013 צפו: אובמה וראול קסטרו בלחיצת ידיים היסטורית, באתר nana10‏, 10 בדצמבר 2013 "עבודתו הושלמה" - מנדלה הובא למנוחות, באתר ישראל היום, 15 בדצמבר 2013 גדעון לוי, אלכס ליבק, נלסון מנדלה הובא למנוחות בכפר הולדתו בדרום אפריקה, באתר הארץ, 15 בפברואר 2013